Projekt trilaterálnej spolupráce SR -MR-RR
“Európska stredná škola vo Viedni”

      Predkladateľom projektu je Ministerstvo školstva SR a jeho riešiteľom je Krajský úrad Bratislava a Európska stredná škola vo Viedni. 

      Jedným z príkladov novej formy transnacionálnej kooperácie v oblasti výchovy a vzdelávania je projekt “Európska stredná škola vo Viedni”, ktorý vznikol ako výsledok spolupráce medzi štyrmi susediacimi krajinami: Rakúskom, Slovenskom, Maďarskom a Českou republikou. Iniciátorom projektu bolo Rakúsko, ktoré v roku 1995 podalo v Bruseli návrh projektu pre realizáciu školskej spolupráce v stredoeurópskom regióne. Európska stredná škola vo Viedni (Europäische Mittelschule) vznikla za podpory programov INTERREG II a PHARE CBC ako súčasť Stredoeurópskej regionálnej siete pre prenos vzdelávania - CERNET (Central European Regional Network for Education Transfer). Spolupráca sa týka štyroch stredoeurópskych miest: Bratislavy, Brna, Gyru a Viedne.  Slovenská republika bola k projektu prizvaná v júni 1996. 

      Filozoficko-etické a pedagogické princípy Európskej strednej školy vo Viedni (ESŠ) vychádzajú z uplatňovania humanistických princípov vo vzdelávaní - z princípu kooperácie, demokracie  a tolerancie. Škola rozvíja v žiakoch formy konštruktívneho kriticizmu, učí ich autonómne a kreatívne myslieť. Efektívna realizácia kooperatívneho - tímového, problémového a projektového vyučovania rozvíja v žiakoch synergický efekt, učí ich samostatnosti, zodpovednosti a rešpektovaniu etických noriem správania sa v komunikácii. 

      Európska stredná škola vo Viedni vychováva svojich žiakov k multikultúrnemu poznaniu a k vedomiu vlastnej národnej identity prostredníctvom cudzojazyčného vzdelávania  a vzdelávania v národnom jazyku. Prvé štyri školské roky vzájomnej spolupráce medzi zúčastnenými krajinami pre slovenských žiakov priniesli predovšetkým zabezpečenie ich multilingválneho vzdelávania v multikultúrnom prostredí s využitím nových metód a vzdelávacích foriem vo vyučovaní.  

      Výchovno-vzdelávací model ESŠ sa člení na 4 bloky štúdií:
•	národné štúdiá (vyučované v materinskom jazyku žiakov);
•	európske štúdiá (tvoria jeden integrovaný vyučovací predmet - vyučuje sa v anglickom jazyku);
•	kreatívne štúdiá (v nemeckom, resp. v anglickom jazyku);
•	cudzojazyčné vzdelávanie (povinne materinský jazyk, anglický jazyk, nemecký jazyk a výber ďalšieho cudzieho jazyka ako nepovinného predmetu).

      Európska stredná škola vo Viedni ma charakter nižšej strednej školy. Zodpovedá prime až kvarte gymnázia v osemročnom štúdiu na Slovensku. Rakúski žiaci sa vyučujú podľa učebných osnov reálneho gymnázia. Naši žiaci sa učia podľa učebného plánu č. 3891/1997 - 152 schváleného dňa 21.7.1997 Ministerstvom školstva SR. Podkladom pre tento učebný plán bol učebný plán osemročného štúdia v gymnáziu č. 3625/1994 - 212. 

      Prví ôsmi žiaci z každej z uvedených krajín začali študovať na ESŠ v školskom roku 1997/1998. V školských rokoch 1998/1999, 1999/2000 a 2000/2001 nastúpili na ESŠ ďalší žiaci z týchto štátov. Zo SR navštevovalo ESŠ celkove 32 žiakov vo veku 10 - 14 rokov. 
      Projekt Európskej strednej školy vo Viedni je projektom cezhraničnej spolupráce medzi štyrmi krajinami, z ktorých RR je členskou krajinou EÚ a SR, MR a ČR sú kandidátskymi krajinami pre vstup do EÚ. Svojou novátorskou koncepciou:
•	umožňuje slovenským žiakom dosiahnuť “európske” vzdelanie v ESŠ;
•	napomáha a iniciuje spoluprácu medzi riadiacimi školskými pracovníkmi;
•	zabezpečuje tvorbu nových učebníc, učebných materiálov a výmenu odborných skúseností;
•	sprostredkúva spoluprácu medzi pracovníkmi ministerstiev, vzdelávacích inštitúcií, zástupcami regionálnych školských a inšpekčných úradov a expertnými pracovníkmi;
•	zabezpečuje spoluprácu medzi učiteľmi rôznych stupňov škôl (základné, stredné, špeciálne školy);
•	napomáha šíreniu myšlienok európskej dimenzie na školách prostredníctvom seminárneho programu CERNET, ktorý je spoločný pre všetky krajiny implementované v projekte;
•	zabezpečuje spoluprácu na úrovni žiakov zapojených do projektu ESŠ s partnerskou školou na Slovensku - Gymnáziom na Pankúchovej ul. v Bratislave a inými školami.

      MŠ SR bude postupne implementovať získané a overené poznatky z ESŠ a zaradí nový vyučovací predmet “európske štúdiá” do učebného plánu gymnázií s osemročným štúdiom, ktoré takto získajú špecifické zameranie ako ďalšiu alternatívu k doterajším zameraniam osemročného gymnaziálneho štúdia s cieľom ďalšieho šírenia myšlienok európskeho občianstva vo výchove a vzdelávaní. 

      30. júna 2001 sa skončil štvorročný pilotný projekt a prvých 8 detí ukončilo 4 ročníky ESŠ vo Viedni. Vzhľadom na pozitívne hodnotenie tohto projektu zo strany RR, EÚ i jednotlivých štátov je v záujme predkladateľa  a riešiteľov projektu umožniť ukončenie 4-ročného štúdia ďalším 8 deťom a absolvovanie 2., resp. 3. ročníka ostatným 16 deťom na ESŠ.

      Cieľ projektu:

- umožniť slovenským žiakom absolvovanie 4. ročníka ESŠ, t.j. ukončenie štvorročného štúdia na ESŠ a žiakom 2., resp. 3. ročníka, absolvovanie ďalšieho školského roku na ESŠ vo Viedni v školskom roku 2001/2002. Pokračovanie štúdia slovenských žiakov na ESŠ vo Viedni zároveň umožní pokračovať v realizácii seminárnych programov, ako aj v ďalšom vzdelávaní učiteľov a vo výmene skúseností medzi školskými pracovníkmi, školami a žiakmi prostredníctvom CERNETu. Zároveň sa predkladatelia a riešitelia projektu zaviazali získať v priebehu školského roku 2001/2002 finančné prostriedky na zabezpečenie pokračovania štúdia na ESŠ vo Viedni aj pre zostávajúcich 16 žiakov v školskom roku 2002/2003, resp. 8 žiakov v školskom roku 2003/2004.

      Spolupracujúce inštitúcie v RR a MR:

1. 	EUROPA BRO - CERNET ZENTRUM, Stadtschulrat fr Wien, Viedeň;
     Europäische Mittelschule, Viedeň

2.  Gyr-Moson-Sopron Megyei Pedagógiai Intézet, Gyr

      Požadovaná výška finančných prostriedkov na realizáciu projektu:  4 777 320, - Sk.  (pre 24 žiakov a 2 učiteľov na 10 mesiacov v školskom roku 2001/2002) v členení:

Členenie výdavkov
	Suma	
Bežné výdavky		
631 cestovné výdavky - žiaci (24 žiakov/10 mes.)		
       63132 - náhrada za ubytovanie -zahraničné	3 419 760	
       63133 - stravné - zahraničné	   842 160	
       žiaci - spolu	4 261 920	
631 cestovné výdavky - učitelia (2 učitelia/10 mes.)		
       63132, 63133 - náhrada za ubytovanie - zahraničné		
                                a stravné - zahraničné	  463 400	
       kurzové rozdiely     	    52 000	
Celkové náklady	4 777 320